**РЕПУБЛИКА СРБИЈА**

**ОСНОВНА ШКОЛА**

**" ЈОВАН СТЕРИЈА ПОПОВИЋ "**

**М.ТИТА 116**

**ВЕЛИКА ГРЕДА**

**E/mail: osvgreda@mts.rs**

**Тел: 013/865-333; 865-003**

**ГОДИШЊИ ПРОГРАМ**

**ПРЕДШКОЛСКОГ ВАСПИТАЊА И ОБРАЗОВАЊА**

**ЗА РАДНУ 2020/2021. ГОДИНУ**

У Великој Греди, Директор

септембар 2020. године Вишња Манојловић

**САДРЖАЈ:**

**I УВОД** .................................................................................................................................... 3

1.1.Општи подаци ....................................................................................................... 3

**II ПОЛАЗНЕ ОСНОВЕ ПРОГРАМА** ................................................................................ 4

**III МАТЕРИЈАЛНИ УСЛОВИ** ........................................................................................... 5

3.1. Стање опремљености установе ........................................................................... 5

3.2. Средства за реализацију васпитно-образовног рада …..................................... 6

3.3. Задаци унапређивања материјалних услов ....................................................... 6

**IV ОРГАНИЗАЦИЈА ВАСПИТНО - ОБРАЗОВНОГ РАДА** ........................................ 7

4.1. Табеларни приказ броја деце .............................................................................. 7

4.2. Радно време вртића .............................................................................................. 7

4.3. Језик на ком се остварује васпитно – образовни рад ........................................ 7

4.4. Кадровска структура ............................................................................................ 8

**V ПРИПРЕМНИ ПРЕДШКОЛСКИ ПРОГРАМ** ............................................................ 8

5.1. Примарни циљеви и здаци предшколског васпитања и образовања .................... 8

5.2. Циљеви, задаци и активности којима се доприноси аспектима развоја .............. 9

5.3. Функције припремног предшколског програма ................................................... 10

5.4. Циљ припремног предшколског програма ........................................................... 10

5.5. Задаци васпитно-образовног рада у години пред полазак у школу ................... 10

5.6. Модел Б припремног предшколског програма .................................................... 12

**VI ПОСЕБНИ ПРОГРАМИ ВАСПИТНОГ РАДА** ...................................................... 13

6.1. Програм превентивне здравствене заштите .......................................................... 13

6.2. Програм инклузивног образовања .......................................................................... 13

6.3. Програм заштите деце од насиља, злостављања и занемаривања ...................... 15

6.4. Програм социјалне заштите .................................................................................... 16

6.5. Програм сарадње са породицом ............................................................................. 17

6.6. Програм сарадње са основном школом ................................................................. 18

6.7. Програм сарадње са друштвеном средином .......................................................... 19

6.8. Специјализовани програми ..................................................................................... 19

6.9. Пригодни и повремени програми ........................................................................... 21

**VII РАД СТРУЧНИХ ОРГАНА** ........................................................................................ 22

7.1. Програм рада Актива наставника разредне наставе ............................................. 22

7.2. Програм стручног усавршавања .......................................................................... 23

**VIII ПРАЋЕЊЕ И ВРЕДНОВАЊЕ ОСТВАРИВАЊА ПРЕДШКОЛСКОГ**

**ПРОГРАМА** .............................................................................................................. 23

**IX ЗАВРШНЕ ОДРЕДБЕ** ................................................................................................... 24

ОШ " Јован Стерија Поповић " ће поред основне делатности коју обавља, обављати и делатност Предшколског васпитања и образовања. Школски одбор је на седници одржаној дана,15.09.2020.године донео :

**ГОДИШЊИ ПРОГРАМ РАДА**

**ПРЕДШКОЛСКОГ ВАСПИТАЊА И ОБРАЗОВАЊА**

**ЗА РАДНУ 2020-2021. ГОДИНУ**

**I УВОД**

**1.1. Општи подаци**

На основу члана 16. и 17.Закона о предшколском васпитања и образовању( " Сл. гласник РС ": 18/2010., ), члан 2. и 3. Одлуке о критеријумима за утврђивање мрежа дечјих вртића и основних школа ("Сл. гласник РС " 13/04) , члана 14. став 1. тач. 14. и члана 87. став 1. Статута општине Пландиште (" Сл. лист општине Пландиште ", бр. 3/02, 4/02 и 10/03), Скупштина општине Пландиште, на седници одржаној 12.09.2006. године, донела је Одлуку о мрежи установа које обављају предшколско васпитање и образовање са седиштем на територији општине Пландиште.

У члану 2. став 1. тач.3. ове Одлуке наводи се да ОШ " Јован Стерија Поповић ", Велика Греда може обављати и делатност предшколског васпитања и образовања како у Великој Греди тако и у Банатском Соколцу и Милетићеву.

На основу ове Одлуке школа је почела да се бави делатношћу предшколског васпитања и образовања октобра месеца 2006/2007. године.

2017**.** године одлуком Скупштине општине Пландиште број: 011-8/2017-I о д дана 30.03.2017. године престаје да важи Одлука о мрежи предшколских установа које обављају предшколско васпитање и образовање на територији општине Пландиште ( „Службени лист општине Пландиште“, број 8/2011).

Након ступања на снагу ове одлуке при ОШ „Јован Стерија Поповић“ у Великој Греди остала је само група за припремни предшколски програм.

Годишњим програмом рада предшколског васпитања и образовања утврђују се основне делатности: васпитање и образовање, нега и превентивна здравствена заштита.

Пратеће тј. додатне делатности које се обављају према потреби су: исхрана, корективни рад са децом која имају сметње у развоју и социјална заштита одређене категорије деце.

Васпитањем и образовањем се обезбеђује хармоничан физички, умни и социо-емоционални развој, негује комуникација и стваралаштво, деца се уводе у културу и припремају за успешно укључивање у друштвену заједницу и школу.

Негом се одржава дечја хигијена и задовољавају потребе деце за, исхраном и боравком на ваздуху, а интеракцијом у процесу неге се доприноси социјализацији и општем развоју детета.

Превентивном здравственом заштитом се медицинским методама чува здравље деце и спречава јављање болести путем профилаксе и одговарајућим третманом свих фактора који угрожавају дечје здравље.

Исхраном деце се у складу са начелима дијететике и специфичним потребама деце раних узраста обезбеђује довољно квалитетне хране припремљене на одговарајући начин, неопходне за правилан раст и развој.

Корективним радом са децом која имају сметње у развоју се обезбеђује рано откривање, спречавање и рехабилитација поремећаја или застоја у развоју у складу са начелима специјалне педагогије и медицине.

Социјалном заштитом деце обезбеђује се ублажавање неповољних утицаја на развој разних врста угрожености и ускраћености ( економска, културна, недостатак родитељске бриге и старања, итд. ), као и приоритет приликом уписа ове деце, односно друштвене партиципације у трошковима смештаја.

**II ПОЛАЗНЕ ОСНОВЕ ПРОГРАМА**

**У креирању Предшколског програма ослањали смо се на:**

- Закон о основама система образовања и васпитања

- Закон о предшколском васпитању и образовању

- Опште основе Предшколског програма

- Протокол за заштиту деце од насиља, занемаривања и злостављања;

- Закон у области социјалне и здравствене заштите

Према одредби члана 82. Закона о предшколском васпитању и образовању 18/2010 припремни предшколски програм остварује се као програм припреме за полазак у основну школу у оквиру предшколског васпитања и образовања.

Припремни предшколски програм је део обавезног образовања и васпитања у деветогодишњем трајању, и биће организован за сву децу рођену од 01.03. 2014. до 01. 03. 2015. године.

Чланом 97. истог закона дефинисан је упис деце старости од пет и по, до шест и по година у припремну групу ради похађања припремног предшколског програма.

Законом је предвиђено да се издају јавне исправе о похађању припремног програма и то: преводница о преласку из једног у други вртић и уверење о завршеном припремном програму.

При планирању материјалних средстава неопходних за реализацију програмских задатака садржаних у предшколском програму Установе и несметано функционисање Установе, полази се од:

- броја деце уписане у Установу

- формираних васпитних група

- броја запослених

- материјалних трошкова, текућег и инвестиционог одржавања, набавке опреме,

дидактичког и потрошног материјала, средстава и опреме, исхране и других

потреба Установе разрађених кроз финансијски план.

Организација васпитно-образовног рада у нашој установи усмерена је општим циљем предшколског васпитања и образовања, којег можемо дефинисати као: настојање да дете препозна себе, овлада собом, сазнаје свет око себе делујући на њега, развија односе са другима стицањем искуства о њима.

Основна начела, којима ћемо се у планирању активности, односно садржаја целокупне делатности Установе руководити:

- активност детета у васпитном процесу;

- јединство васпитања и неге детета;

- програмски садржаји се флексибилно схватају и у функцији су развоја детета (мењају се у зависности састава групе, специфичности ситуације и сл); осим тога, уважава се особеност ритма развоја сваког појединог детета, што подразумева индивидуализацију рада;

- посебно место у васпитној средини детета припада игри, која треба да омогући довољно доживљаја и искустава за формирање појмова, као и за стваралачко изражавање детета.

Oперационализација и реализација циљева васпитно-образовног рада, у складу са наведеним начелима, биће поткрепљена одговарајућом стручном литературом која ће се набављати током године, као и стручним усавршавањима која ће бити организована.

**III МАТЕРИЈАЛНИ УСЛОВИ**

Делатност у оквиру предшколског васпитања и образовања изводиће се у школском објекту у Великој Греди.

Просторно и материјално окружење у великој мери утиче на когнитивни, социјални, емоцијални и телесни развој деце, стога оно мора бити креирано по мери детета.Такво окружење значи нудити деци различите развојне материјале, задатке и ситуације које код деце подстичу развој кроз самостално и групно истраживање. Установа ће и убудуће радити на организовању простора и на стварању свести о важности квалитетног просторног уређења.То значи да ће Установа радити на томе да се свако дете осећа добродошло и да је за нас свако дете и његова породица битан члан наше Устнове. Безбедна средина омогућава да се деца слободно крећу, самостално бирају и истражују. Намештај је својом величином примерен телесној грађи детета.

Дидактичка средства, АВ средства и остали материјали за рад и игру су набављани у складу са узрастом и бројем деце, развојним потребама и условима које пружа простор. Васпитач овде даје сопствени печат и израз у складу са карактеристикама своје групе.

У раду са децом предшколског узраста користи се радна соба, двориште, фискултурна сала, библиотека, трпезарија, холови и тоалет. Грејање је као и у целој школи плинским пећима. Све просторије су опремљене наменским инвентаром за рад са децом. Подстицање телесног развоја деце од велике је важности за дететов целокупан развој. За правилно подстицање дететовог телесног развоја уређено је школско двориште са разноврсним справама ( љуљашке, клацкалице, ракета, пењалице, тобоган, замак Пепељуга, вртешка) и фискултурна сала која је опремљена различитим средствима и реквизитима.

**3.1. СТАЊЕ ОПРЕМЉЕНОСТИ УСТАНОВЕ**

Радна соба садржи довољан број столова и столичица за децу, ормане и полице за дидактички материјал, кутак за игролике активности, играчке, дидактички материјал, рачунар.

Испред радне соба, у холу налази се пано за родитеље и чивилуци за одлагање дечје одеће.

Васпитач у раду са децом припремне предшколске групе користи фискултурну салу за активности физичког васпитања и реализацију различитих приредби. Сала је опремљене справама и реквизитима за физичко васпитање. У оквиру радне собе постоји кутак библиотеке са стручном и дечјом литературом.

Дворишта вртића садржи: травнате и бетонске површине.као и горе поменуте справе.

**3.2. СРЕДСТВА ЗА РЕАЛИЗАЦИЈУ ВАСПИТНО – ОБРАЗОВНОГ РАДА**

У вртићу постоје следеће играчке: разна возила различитих величина, лутке (обичне и гињол), модели животиња од пластике, крупни конструктори, слагалице,

уметаљке, сетови (кухиње, пијаце), сликовнице, бојице.

Од средстава за физичко васпитање постоје:струњаче, лопте и обручи различитих величина, чуњеви, шведски сандук, шведске клупе, ниске лестве, сунђерасти елементи за полигон, палице, вијаче,роло мердевине, купе, вишенаменске препоне, атлетске препоне, пешачки баланс плочице.

Из школске библиотеке у раду са децом предшколског узраста користимо таблете, сликовнице, енциклопедије.

Васпитна група опремљена је и Орфов инструментаријумом (звечка, штапићи, триангл, кастањете,прапорци, чинеле, даире) ,лутке (обичне,гињол лутке), сетови(кухиње, доктора), играчке на точковима (возила различитих величина), ситни и крупни конструктори од пластике, модели животиња од пластике, лото игре са различитом тематиком (саобраћај, превозна средства), крупније мозаик боцке, прибор за ликовно васпитање и радни листови који се набављају у сарадњи са родитељима,

За саобраћајне активности, савладавање вожње бицикла по полигону имамо дечији бицикл са кацигом.

Група располаже потребним потрошним материјалом и дидактичким средствима који су у функцији подстицања дечијег развоја, а њихов број, врста и намена прилагођени су потребама васпитно-образовног рада.

Побољшавање услова рада, обнављање основне опреме и средстава за васпитно-образовни рад, представљају стални задатак Установе

**3.3. ЗАДАЦИ УНАПРЕЂИВАЊА МАТЕРИЈАЛНИХ УСЛОВА РАДА**

* Радити на стварању окружења у којем се дете осећа сигурно и добродошло, окружити га топлином, разумевањем, саосећањем – створити окружење у којем се поштује особеност сваког детета – окружење у којем ће дете слободно изнети своје мишљење и идеје, своја осећања и жеље;
* Систематски радити током целе године на подизању квалитета и услова дететовог боравка у вртићу кроз уређење простора радне собе, дворишта и обнови дидактичког материјала
* Посебну пажњу посветити одржавању и поправљању свих постојећих средстава рада;
* Уређивати двориште, оплеменити зелене површине адекватним садницама;
* Планском допуњавању средстава за рад дидактичким материјалима и играчкама;

**IV ОРГАНИЗАЦИЈА ВАСПИТНО–ОБРАЗОВНОГ РАДА**

**4.1. ТАБЕЛАРНИ ПРИКАЗ БРОЈА ДЕЦЕ**

|  |  |  |  |  |
| --- | --- | --- | --- | --- |
| Врста услуге | Бр.васп.група | Број деце | Број девојчица | Број дечака |
| Припремна група | 1 | 9 | 2 | 7 |

**4.2. РАДНО ВРЕМЕ ВРТИЋА**

Радно време предшколске групе је од 7.30 до 11.30 сати.

**РЕЖИМ ДАНА**

|  |  |
| --- | --- |
| **ВРЕМЕ** | **АКТИВНОСТИ** |
| 7.30 – 7.40 | Пријем деце |
| 7.40 – 8.30 | Слободне активности по избору деце |
| 8. 30 - 9.00 | Васпитно-образовне активности |
| 9.00 - 9.15 | Припрема за ужину, ужина |
| 9.15 -9.45 | Васпитно – образовне активности |
| 9.45 -10.15 | Слободне активности по избору деце |
| 10.15 -10.30 | Рекреативна пауза |
| 10.30 -11.30 | Комбиноване активности |

Васпитно - образовни рад за децу која похађају обавезни припремни предшколски програм остварује се у трајању од 4 сати (полудневни боравак), васпитно образовни рад остварује се у току два полугодишта.

Припремни предшколски програм за ову школску годину реализује се од 01. 09. 2020. до 18. 06. 2021. године у времену од 7.30 до 11.30 часова,минимум- обавезни део,а у складу са школским календаром.

Прво полугодиште почиње 1. септембра 2020., а завршава се 23. децембра 2021. године.

Друго полугодиште почиње 18 .јануара 2021. год. и завршава се 18. јуна 2021. год.

У току школске године, деца која похађају припремни предшколски програм имају зимски, пролећни и летњи распуст.

* Зимски распуст почиње 24. децембра 2020. године, а завршава се 15. јануара 2021. године.
* Пролећни распуст састоји се из два дела. Први део пролећног распуста почиње 02. априла 2021. године, а завршава се 05. априла 2021. године. Други део пролећног растпуста почиње 30. априла 2021. године и завршава се 07. маја 2021. године.
* Летњи распуст почиње 21. јуна 2021. године, а завршава се 31. августа 2021. године.

**4.3. ЈЕЗИК НА КОМЕ СЕ ОСТВАРУЈЕ ВАСПИТНО-ОБАЗОВНИ РАД**

Језик на коме се остварује васпитно- образовни рад у Установи је српски језик.

**4.4. КАДРОВСКА СТРУКТУРА**

Предшколским васпитањем и образовањем обухваћено је 9 полазника у припремној предшколској групи. Са децом раде васпитачица Матијевић Јелена , педагог, наставници страних језика.

Ненаставно особље су: сервирка Мирјана Булајић и спремачица Анка Миљковић.

**V ПРИПРЕМНИ ПРЕДШКОЛСКИ ПРОГРАМ**

**5.1. ПРИМАРНИ ЦИЉЕВИ И ЗАДАЦИ ПРЕДШКОЛСКОГ ВАСПИТАЊА И ОБАЗОВАЊА**

Предшколско васпитање је формативни процес којим се на узрастима од рођења детета до његовог поласка у школу буде и актуелизују његови психофизички потенцијали, подстичу и усмеравају позитивне тенденције које се испољавају у развоју, задовољавају дечје потребе као сталан извор развојних могућности и стварају услови за што боље и успешније изражавање и коришћење ових могућности за постизање све виших нивоа у способностима, проширивање и усавршавање искуства, изграђивање вољно-карактерних особина и ставова, оплемењивање емоција и мењање понашања детета, односно, оформљивање и развијање свих позитивних својстава његове личности.

Предшколско образовање је сегмент васпитног процеса којим се подстичу и усмеравају све врсте дечјих сазнајних активности којима се стиче, усавршава, уобличује и проширује искуство деце и преносе им се одабрана сазнања која је човечанство током свог развоја прикупило и структурирало у областима науке, технике, рада, производње, уметности и друштвених односа. Њиме се задовољава основна дечја потреба за интеракцију и успешно укључивање у своју околину, што је условљено изграђивањем, увежбавањем и унапређивањем одговарајућих вештина и физичких, сазнајних, афективних, и социјалних способности потребних за сналажење и деловање у њој.

Основни циљ је целовит развој укупних потенцијала детета и напредовање у сваком од његових аспеката, уз проширивање односно квалитативно усавршавање оних домена које је већ усвојило.

Тежи се оформљивању еманциповане личности, свесне себе и својих потенцијала, своје друштвене и природне средине, која је отворена, комуникативна, конструктивна и креативна, задовољна и испуњена оптимизмом у односу на себе, друге људе и живот у целини, која се руководи хуманим вредностима и тежњама, код које су уравнотежене интелектуална, емоционална и социјална својства, однеговане аутентичне потребе, развијене личне и карактерне црте као и индивидуалне склоности и способности.

Иако мало дете поседује све претпоставке за развој зреле људске личности, спонтано јављање и испољавање његових психичких и физичких потенцијала није довољан услов да се оне развију у трајна својства личности. Зато су, поред одговарајућих срединских услова као и позитивног деловања породице на дечји развој и учење, потребни институционални утицаји које врши установа тежећи да оствари васпитно-образовне циљеве подстичући, подржавајући, развијајући и оплемењујући његове потенцијале у оквирима физичког, социо-емоционалног и духовног развоја, когнитивног развоја и неговања дечјег изражавања ( комуникације и стваралаштва ). Ови циљеви се остварују кроз систем активности које доприносе остваривању појединих аспеката развоја и дечје личности у целини, будући да теже стицању искуства и сазнања, а остварују се у складу са потребама и могућностима сваког конкретног детета.

Задаци и захтеви за установу и васпитаче који спроводе процес предшколског васпитања и образовања односе се на васпитно-образовни рад- шта да се учини и обезбеди, како да изгледа средина ( по опреми и структури ) и другим условима којима се осигурава дечји развој и учење у чему се састоји одговорност васпитача када је у питању дечја безбедност, какав треба да је његов однос према игри као основној активности, како да се постави према деци и какве узајамне односе да гради са њима, како да их осамостаљује, шта да учини како би се остварили васпитно-образовни циљеви у погледу развоја и учења, како да доприноси социјализацији деце, да утиче на његово понашање, да развија вољу и самоконтролу васпитаника, култивише њихову емоционалну сферу, гради позитивну слику о себи, негује комуникацију, унапређује стваралаштво и сарађује са родитељима, да би се задовољиле дечје потребе и остваривала права, изграђивале особине и ставови, развијале способности и вештине и стицала искуства и сазнања значајна за све аспекте развоја, кроз све активности и садржаје.

**5.2. ЦИЉЕВИ, ЗАДАЦИ И АКТИВНОСТИ КОЈИМА СЕ ДОПРИНОСИ АСПЕКТИМА РАЗВОЈА**

|  |  |  |
| --- | --- | --- |
| Структура програмске основе васпитно.- образовног рада | | |
| **ЦИЉЕВИ** | **АКТИВНОСТИ** | **САДРЖАЈИ** |
| Формативни аспект ( изграђивање особина личности и ставова; развој способности и вештина ) | | Информативни аспект (стицање искуства и знања ) |
| **ФИЗИЧКИ РАЗВОЈ** (моторика, говорни апарат, чула, здравље и хигијена) | * телесне * перцептивне * здрав.-хигијенске | Искуства која се стичу захваљујући кретању оспособљавању телесних  функција, коришћењу чула,медицина,спорт. |
| **СОЦИО-ЕМОЦИОНАЛНИ РАЗВОЈ**  ( однос према себи и другима, према околини и осећања) | * друштвене * афективне * еколошке | Свет људи (однос према себи и другима, према животу и околини) етика и морал са правилима понашања, социјално искуство |
| **КОГНИТИВНИ РАЗВОЈ**  ( упознавање мат. и живог света, логичко-мат. структура,простора, времена, практично коришћење сазнатог у животу и раду) | * откривачке * логичке * практичне | Свет науке, научни начини сазнавања и научни садржаји, информациони системи, људски рад и производња, лог.-мат. сазнања, саобраћај, самопослуживање и сналажење у животним околностима |
| **РАЗВОЈ КОМУНИКАЦИЈЕ И СТВАРАЛАШТВА** | * говорне * драмске * ликовне * музичке * плесне | Свет уметности, естетике, комуникациони системи, искуства и сазнања |
|  | * игре * покретне * игре маште или игре улога * дидактичке * конструкторске * иголике активности |  |

**5.3. ФУНЦИЈЕ ПРИПРЕМНОГ ПРЕДШКОЛСКОГ ПРОГРАМА**

* Функције Припремног предшколског програма су:
* Права детета да расте и развија се и остварује у квалитетној васпитно-образовној средини,која поштује његове особености, уважава потребе и подстиче његов укупни психофизичкиразвој;
* Ослањање на потенцијале детета и помагање да изрази своју способност, унутрашњепотребе и интересовање и даље их развија;
* Допринос проширивању и сређивању социјалних и сазнајних искустава; Оснаживање комуникативне компетенције;
* Допринос емоционалној и социјалној стабилности деце и подржавање мотивације за новимоблицима учења;
* Укључивање све деце у припремне групе, чиме се свој деци обезбеђују услови за
* проширивање и сређивање социјалног и сазнајног искуства;
* Допуна породичном васпитању и унапређивање њене васпитне компетенције;
* Повезивање предшколског и школског образовања и васпитања и успостављање континуитета у васпитању и образовању деце.

**5.4. ЦИЉ ПРИПРЕМНОГ ПРЕДШКОЛСКОГ ПРОГРАМА**

Непосредан циљ припремања деце за школу је да се допринесе њиховој зрелости или готовости за живот и рад какав их очекује у школи. Наведени циљ се остварује у контексту општег циља предшколског васпитања да доприноси целовитом развоју детета стварањем услова и подстицаја који ће омогућити да свако дете развија све своје способности и особине личности, проширује своја искуства, израђује сазнања о себи, другим људима и свету око себе, као основе за стицање нових облика учења, сазнавања и понашаања.

**5.5. ЗАДАЦИ ВАСПИТНО – ОБРАЗОВНОГ РАДА У ГОДИНИ ПРЕД ПОЛАЗАК У ШКОЛУ**

Остваривање Припремног предшколског програма одвија се у сагласју са општим начелима васпитно-образовног рада, а специфични задаци се односе на важне аспекте припреме за полазак у школу. Рад на процесу развијања, опште и посебне (специјалне) готовости за школу – физичке, социјалне, емоционалне интелектуалне и мотивационе,васпитач у Припремном предшколском програму, оствариваће путем специфичних задатака који се односе на важне аспекте припреме за полазак у школу, а они гласе:

1.Подстицање осамостаљивања;

2.Подршка физичком развоју;

3.Јачање социо-емоционалне функције;

4.Подршка сазнајном развоју;

5. Неговање радозналости;

6. Поштовање индивидуалности и подстицање креативности.

Операционализација васпитно-образовних задатака у години пред полазак у школу(обавезни оквир, обим и начини остваривања специфичних задатака васпитача, према аспектима припреме за полазак у школу, по моделу Б)

* **ПОДСТИЦАЊЕ ОСАМОСТАЉИВАЊА**, од стране васпитача и одраслих (пре свега родитеља), само у оној мери у којој је неопходно, више као ослонац за даље активности, а не као готово решење, на тај начин што ће стварати и користити све ситуације у којима ће се дете осећати сигурно и у којима ће имати бројне могућности за самостално обављање активности, а односи се на подршку развоју способности детета: да брине о себи,сналази се у социјалном окружењу,изграђује радне навике, осамостаљивање и у смислу развоја способности да само истражује, решава проблеме, ствара, иницира, доноси одлуке, развијање способности изражавања и самоизражавања.
* **ПОДРШКА ФИЗИЧКОМ РАЗВОЈУ** – задатак је васпитача и других сарадника, у оквиру којег треба да пажљиво изаберу активности одговарајућих форми и облика и, њиховим дозирањем и варирањем, утичу на оптимализацију развоја (подстицање природног раста и развоја,задовољеље потребе за кретањем и моторном активношћу, омогућавање развоја моторногпотенцијала) путем упражњавања физичких активности које стимулишу развијање различитих вештина, подстичу сензомоторну координацију, доприносе развијању контролепокрета (равнотежа, снага, координација), оспособљавање деце за практиковање покрета који укључују крупне мишићне групе, учење и овладавање моторичким игарама са правилима и структуром.
* **ЈАЧАЊЕ СОЦИО-ЕМОЦИОНАЛНЕ КОМПЕТЕНЦИЈЕ** односи се на подршку развоју позитивне дечје слике о себи као основе самопоуздања, социјалних сазнања и вештина у групи вршњака, у којој ће дете имати прилику:

- да изграђује однос према другима,

- да се учи од других,

- да поштује друге,

- да учествује у заједничком доношењу правила,

- да активно изграђује односе.

- Улога и задатак васпитача је да пружа подршку детету да се успешно интегрише у социјалну средину, да постане равноправан члан групе, да у тој групи може да здовољава и развија своје потребе, уважава потребе других и упознаје себе на нов начин. Васпитач треба да ствара позитивну атмосферу међусобног прихватања и уважавања и друге услове у којима ће дете да исказује своја осећања, препознаје и адекватно реагује на осећања других, развије самоконтролу и емпатију.

* **ПОДРШКА САЗНАЈНОМ РАЗВОЈУ** односи се на: подршку развоју интелектуалних функција иоперација: мишљења, говора, памћења, опажања, маште.Потребно је омогућити детету да истражује, уочава нове везе, проналази нове податке и анализира их, да ствара, да ствара начине како да реши одређени проблем. Одрасли, првенствено васпитач, треба да помогне детету да пронађе активност која га занима,да преузима одговорност за своје изборе, да

пажљивим и стрпљивим ставом омогући да се концентрише на решавање задатака и истраје у томе.

* **НЕГОВАЊЕ РАДОЗНАЛОСТИ**, као сложен процес, односи се на уважавање и под-стицање дечје природне радозналости, потребе за сазнавањем и проширивањем искустава. Задаци васпитача су:

-да дечје интересовања, питања, "грешке", предлоге, иницијативе прихвате и разумеју као изражену потребу детета за сазнањем и протумаче је као знакове мисаоне активности детета;

-да уваже дечја искуства и приређивањем подстицајне и богате средине негују и развијају дечју радозналост.

* **ПОШТОВАЊЕ ИНДИВИДУАЛНОСТИ И ПОДСТИЦАЊЕ КРЕАТИВНОСТИ** . Свако дете је особена личност која има свој темпо развоја, своје потребе, свој стил учења, себи својствен начин доживљавања и изражавања. Задаци васпитача, током развијања Програма, су да уваже индивидуалност сваког детета пружајући му прилике да кроз игру и активност изрази своје стваралачке потенцијале.

**5.6. МОДЕЛ Б ПРИПРЕМНОГ ПРЕДШКОЛСКОГ ПРОГРАМА**

Начин остваривања Програма, по Моделу Б, заснован је на:

1. Планирању и програмирању васпитно-образовног рада;

2. Вредновању и самовредновању васпитно-образовног рада;

3. Документовању дечјег учења и развоја.

Програм припреме деце за школу односи се на систем активности и садржаја као и посебна методичка упутства о томе како постићи интелектуалну, социјалну, емоционалну и мотивациону зрелост за полазак у школу.

Задатак васпитача је да утиче на развој сазнајних интересовања потребних за школски начин учења.

Садржаји и активности којима се деца припремају за школу сврстани су у следеће области васпитно образовног рада: област развоја говора, развој математичких појмова, упознавање природне и друштвене средине и света око нас, телесно васпитање са физичким васпитањем, ликовно васпитање са ликовном културом, музичко васпитање са музичком културом и припрема за почетно читање и писање.

Садржаји који се планирају треба да су тематски повезани и прожети због изграђивања целовитиг схватања стварности.

Васпитач у сарадњи са родитељима развија код деце знања и културу понашања у саобраћају. Посебно утиче на стицање еколошких навика и осећаја за припадност локалној заједници.

.

Задаци васпитача су да :

* преузме одговорност за физичку, менталну и емоционалну сигурност детета;
* са родитељима усклађује васпитно-образовне утицаје уз поверење и уважавање;
* поштује личност сваког детета;
* да се према игри односи као према водећој активности и природном начину на који се деца развијају и уче;
* подстиче самосталне активности детета;
* ствара услове за стално напредовање детета;
* користи ресурсе, сарађује са школом и локалном заједницом;
* не чека да деца испоље интересовања, него ствара услове у којима ће се она будити, стварати и неговати у правцима који имају васпитно-образовну вредност

**VI ПОСЕБНИ ПРОГРАМИ ВАСПИТНОГ РАДА**

**6.1. ПРОГРАМ ПРЕВЕНТИВНЕ ЗДРАВСТВЕНЕ ЗАШТИТЕ**

Програм превентивне здравствене заштите у Установи реализоваће се према, упуствима, Министарства здравља, сходно Програму превентивне здравствене заштите деце у Предшколским установама Програмски задаци превентивне здравствене заштите заснивају се на следећим принципима:

* одговорност свих запослених ( сходно пословима које обављају), за здравствену и физичку сигурност деце за време боравка у установи,
* сталним надзором над децом,
* стручна компетентност запослених,
* флексибилност садржаја дневних активности, сходно развојним и индивидуалним потребама деце ( исхрана, игра и дневни одмор ),

- здравствено васпитне мере и видови сарадње са породицом ( правовремено и рано откривање болести ),

- примењивати стандарде санитарне превенције за предшколске установе (норматив васпитних група, хигијенски услови у простору за боравак деце).

**Активности у наредном периоду:**

- Одржавање опште хигијене простора, објекта и дворишта,

- пратити личну хигијену деце и хигијену одеће и обуће,

- дневну контролу здравственог стања деце ( дневна тријажа ),

- континуирана сарадња са перијатријском службом Дома здравља, - систематско праћење раста и развоја деце ( контрола телесне тежине и телесне висине два пута годишње ),

- смањити и отклонити алергене из простора у коме деца бораве, проветравање, створити оптималне хигијенске услове за боравак деце,

- одржавање физичке функције и јачање отпорности организма кроз свакодневне активности на отвореном простору, игру уз сарадњу са васпитним особљем,

- велика је одговорност на васпитно-образовбном особљу па је потребно да све промене које су неуобичајене код деце пријаве и обавесте: психолога, директора, у циљу правовременог предузимања одговарајућих мера и активности.

**6.2. ПРОГРАМА ИНКЛУЗИВНОГ ОБРАЗОВАЊА**

Програм инклузивног образовања садржи прописане процедуре припреме, израде и спровођења Индивидуалног образовног плана. Писање ИОП-а за свако појединачно дете има своје место у оквиру шире слике специјалног образовног процеса. У овом процесу, предшколско образовање и васпитање представља основу за даље учење, чиме Установа добија посебан значај и улогу, нарочито уколико се рано препозна тешкоћа и благовремено започне са одговарајућом подршком. У складу са тим, а на основу закона, Стручни тим за инклузивно образовање Установе доноси Програм инклузивног образовања у коме се, поред осталог, дефинишу и процедуре, поступци и обавезе Тима за пружање додатне подршке детету.

**ТИМ ИО И ДОДАТНЕ ПОДРШКЕ ДЕЦИ** - Подршка се односи на било коју адаптацију или модификацију са циљем обезбеђивања што боље укључености детета у васпитно-образовни процес. За децу за коју се процени да им је потребна додатна подршка, формирају се мали Тимови за пружање додатне подршке детету, који праве индивидуалне образовне планове за свако дете. Чланове тима за дете чине: један или два васпитача, родитељ, односно старатељ, стручни сарадници, сарадници, асистент и стручњак ван установе, на предлог родитеља. ИОП за дете се ради само уколико је добијена сагласност родитеља за спровођење индивидуалног образовног плана. Обезбеђивање одговарајуће подршке и/или сервиса Уколико се процени да је детету потребна додатна подршка за стицање образовања, Установа ће осигурати приступ Интересорној комисији преко Дома здравља. На основу процене ове комисије, одредиће се врсте могуће додатне образовне, здравствене или социјалне подршке.

**ИНДИВИДУАЛНИ ОБРАЗОВНИ ПЛАН (ИОП)** Индивидуалним образовним планом се утврђује прилагођен и обогаћен начин образовања и васпитања детета, односно начин на који ће му се рад прилагодити преко индивидуализованог приступа и наставних метода. ИОП ће имати утврђене циљеве образовно-васпитног рада са дететом и посебно дефинисане стандарде за свако дете. ИОП доноси Педагошки колегијум, на предлог Стручног тима за инклузивно образовање, односно Тима за пружање додатне подршке детету. Стручни тим за инклузивно образовање у Установи у којој стичу образовање деца са сметњама у развоју, именује директор.

Циљ индивидуалног образовног плана за дете са сметњама у развоју јесте постизање оптималног укључивања детета у редован васпитно-образовни процес и његово осамостаљивање у вршњачком колективу. Установа, у оквиру пружене подршке у образовању, обезбеђује и отклањање физичких и комуникацијских препрека и доноси ИОП за дете коме је услед социјалне ускраћености, сметњи у развоју, инвалидитета и других ускраћености потребна додатна подршка. Родитељ, односно старатељ даје сагласност за спровођење индивидуалног образовног плана. Просветни саветник који прати спровођење индивидуалних образовних планова. ИОП се доноси и вреднује полугодишње у првој години уписа у Установу. Крајњи циљ сваког ИОП-а је обезбедити квалитетно васпитање и образовање детета које уважава специфичне потребе детета и његове индивидуалне особине (лична својства). Атмосфера подршке, сарадње и разумевања која се ствара у групи корисна је за сву децу. Иако се ИОП доноси за појединачно дете, увек се реализује у оквиру вршњачке групе коју дете похађа. Током спровођења ИОП-а дете не треба издвајати из групе, јер то негативно може обележити дете. Ако су у неопходне вежбе индивидуалног типа (логопедске, физикалне,итд.), треба их обављати у терминима када се не одвија васпитно-образовни процес у групи. ИОП је намењен сваком детету које, из било ког разлога, не показује типичан, очекиван напредак, у домену образовања или социјалног развоја.

Кораци у прављењу ИОП-а:

1. Детаљан опис актуелног нивоа функционисања

2. Индивидуалне карактеристике детета (снаге, потребе, интересовања)

3. Детаљан опис области за коју се планира подршка

4. Циљеве и исходе који се желе постићи у дефинисаном периоду

5. Облике, типове, нивое, садржаје и учесталост подршке

6. Структуру тима и задатке појединих чланова тима у реализацији ИОП-а

7. Праћење и вредновање постављених циљева и задатака

**6.3. ПРОГРАМ ЗАШТИТЕ ДЕЦЕ ОД НАСИЉА, ЗЛОСТАВЉАЊА И ЗАНЕМАРИВАЊА**

Програм заштите деце од насиља, злостављања и занемаривања односи се на свакодневни рад са децом и родитељима

**ЦИЉЕВИ:**

* Стварање безбедне средине за живот, рад деце
* Стварање и неговање климе прихватања, толеранције, уважавања
* Подизање нивоа свести и повећање осетљивости запослених у сврху препознавања насиља, злостављања и занемаривања
* Промена културних, друштвених норми, стереотипа и предрасуда које подстичу насиље

Активности програма заштите деце од насиља, злостављања и занемаривања су:

* Стварање безбедне средине (радна соба, хол, двориште);
* Обезбеђивање сталног надзора над децом;
* Доношење правила понашања у групи, као и начина реаговања приликом кршења истих;
* Развијање толеранције, разумевања, прихватања;
* Организовање спортских активности за децу, родитеље и запослене у Установи

Поступак у интервенцији:

1. Провера сумње / откривање насиља
2. Заустављање насиља – пружање помоћи
3. Смиривање учесника
4. Обавештење родитеља и релевантних особа у Установи
5. Консултације (састанци – договори)
6. План заштите
7. Ефекти предузетих мера

У организовању превентивних и интервентних мера и активности на нивоу

Установе Тим води документацију о планираним и реализованим активностима, евидентира случајеве (о томе прави своје инструменте за долажење до података на основу којих прави извештај).

|  |  |
| --- | --- |
| **ВАСПИТНО ОСОБЉЕ** | **ТИМ НА НИВОУ УСТАНОВЕ** |
| Планира, бележи, реализује и анализира превентивне активности током године | Сачињава програм заштите |
| Прати, анализира реализоване активности и предузете мере у оквиру превент. и интеревенције (I ниво) | Предлаже мере, организује консултације, доноси одлуку о поступцима о случајевима насиља током године |
|  | Прати и процењује ефекте примењених мера |
|  | Води и чува документацију, извештава стручна тела и органе управљања. |

***Интервентне мере***

* Превентивне активности имају за циљ да се злостављање, занемаривање и насиље спрече.
* Интервентне мере подразумевају интервенцију када се злостављање, занемаривање, насиље дешава (у току) или се десило међу децом, између запосленог и детета или од стране трећег лица над дететом, запосленим или родитељем. Облици насиља могу бити различити по нивоу, интензитету, степену ризика и последица.

Облици насиља могу бити различити по нивоу, интензитету, степену ризика и последица.

|  |  |  |  |
| --- | --- | --- | --- |
|  | НИВОИ | КО ВРШИ ИНТЕРВЕНЦИЈУ | МЕРЕ ЗАШТИТЕ |
| I ниво | Ударање, уједање, гурање, штипање, ругање, етикетирање, псовање, подсмевање, искључивање из активности | Васпитно особље Сарадња са родитељима | - Појачан васпитни рад  - План рада у групи |
| II ниво | Шамарање, ударање, отимање, уништавање имовине, претње, уцене, искључивање | Васпитно особље Стручни сарадници, родитељи | - Појачан васпитни рад  - План рада у групи |
| III ниво | Туча, дављење, опекотине, наношење телесних повреда, застрашивање, ограничавање кретања, малтретирање, изолација | Тим за заштиту, директор, стручна служба, спољна мрежа, родитељи | - Појачан васпитни рад  - Покретање поступака |

**6.4. ПРОГРАМ СОЦИЈАЛНЕ ЗАШТИТЕ ДЕЦЕ**

**ЦИЉ**

Социјални радник, применом савремених теоријских и практичних сазнања, метода, техника и вештина социјалног рада, доприноси остваривању и унапређењу социјално заштитне функције установе, радом на обезбеђивању социјалне сигурности, социјализацији деце и уједначавања услова за њихов развој.

**ЗАДАЦИ**

- Превентивно деловање, препознавање социјалног контекста у коме дете функционише,

- Подршка родитељима у адекватном обављању родитељске функције и унапређењу квалитета породичних односа,

- Праћење потреба породице у локалној заједници за одговарајућим облицима рада,,

- Подршка родитељима и деци са сметњама у развоју у остваривању права на заштиту и помоћ у свим системима социјалне сигурности (социјалне заштите, заштите деце, здравства и др.) и процесу укључивања у предшколску установу,

- Учешће у процесу развијања инклузивног приступа у предшколској установи и заједници,

- Координација у примени Општег и Посебног протокола о заштити деце од насиља, злостављања и занемаривања,

- Рад са породицама у којима постоји насиље, злостављање и занемаривање,

- Учешће у активностима покретања, дефинисања и спровођења популационе политике предшколске установе, локалне заједнице и других чинилаца друштвене заједнице,

- Сарадња са осталим стручним сарадницима, сарадницима, васпитачима, родитељима и стручним организацијама,

- Сарадња са локалном самоуправом и релевантним институцијама на свим питањима везаним за остваривање социјалне функције предшколских установа.

* За реализацију програма социјалне заштите благовремено би обавестили раднике Центра за социјални рад.

**6.5. ПРОГРАМ САРАДЊЕ СА ПОРОДИЦОМ**

Основно полазиште у планирању сарадње са породицом је схватање да су родитељи први и најважнији васпитачи свога детета. Ефикасно остваривање васпитно-образовних циљева у великој мери зависи од односа који се успоставља између васпитача и родитеља, при чему одговорност за квалитет сарадње и њено иницирање припада установи. Стога је неопходна континуирана квалитетна сарадња породице и установе.Управо овом сарадњом, отвореношћу установе ка породици, односно спремношћу родитеља да сарађују са установом, долази се до жељених резултата у васпитању и образовању предшколског детета, јер васпитно-образовни садржаји рада у установи треба да се граде на ономе што је урађено у породици.Поред тога што укључивање родитеља у програм обезбеђује уједначавање васпитних утицаја на дете и доприноси остваривању жељених развојних исхода, задатак установе је да пружи подршку родитељима у остваривању родитељске улоге.

Основни задаци у сарадњи са родитељима су промовисање партнерских односа и стварање вишеструких могућности за укључивање чланова породице у активности које унапређују развој и учење детета.Партнерски однос са родитељима подразумева уску сарадњу, заједничке циљеве,узајамно поштовање и отворену и искрену комуникацију.

Сарадња са породицом у Установи осмишљена је тако да васпитање и образовање деце више него до сада буде отворено за родитеље, њихове утицаје, потребе и непосредно учешће, што је истовремено једно од основних полазишта Основа програма.Отуда се као један од сталних задатака дефинише изграђивање квалитетног односа васпитач-родитељ кроз спремност за сарадњу, поверење, међусобно уважавање и разумевање, што треба да резултира квалитетним партнерским односом васпитач-родитељ и све у контексту примене закона, подзаконских аката и Статута установе.

У току ове године приоритетне активности планирању и реализацији сарадње са породицом биће деловање васпитног особља у смислу што интензивнијег укључивања родитеља у живот и рад целе школе па самим тим и у рад у вртићу као саставном делу школе.

Непоседна сарадња са породицом одвијаће се кроз.

* *Свакодневну размену информација приликом пријема и отпуста деце* је

неформалан вид сарадње са родитељима, али веома значајан јер родитељима пружа могућност да стекну сазнања о активностима детета током боравка у групи, постигнућима детета у различитим аспектима развоја, испољеним интересовањима, што све омогућава родитељу да одржи континуитет бриге о детету и доприноси његовој сигурности и поверењу у васпитно особље.

* *Пано за родитеље* налазе се испред улаза у радну собу и представљају још један начин неформалног преношења информација породицама.
* *Индивидуални разговори са родитељима у термину „отворених врата“.*

Сви родитељи имају могућност да у приватности и у унапред планираном термину

разговарају са васпитачима о свим питањима која их интересују. Ово је прилика да

се родитељи информишу о напретку детета у развоју и учењу увидом у дечије

радне листиће, свеске да раде са васпитачем на решавању различитих тешкоћа детета и добију препоруке о адекватним стратегијама за подстицање развоја и усмеравање понашања. Индивидуални разговори се обављају без присуства детета, а иницијатива за разговор може потицати било од родитеља или васпитача. Од изузетног значаја је да особље предшколске установе поштује принцип поверљивости у располагању и коришћењу информација о деци и породици.

* *Родитељски састанци* реализују се најмање четири пута годишње. На првом родитељском састанку васпитач упознају родитеље са програмом васпитно-образовног рада, програмом заштитедеце од насиља, планом сарадње са породицом и локалном заједницом. Теме и садржај родитељских састанака током године васпитачи прилагођавају потребама и интересовањима родитеља

Родитељски састанци ће се организовати као:

* општи родитељски састанци на нивоу целе школе који се организују ради разматрања заједничких питања из живота и рада целе школе па тиме и предшколског као дела образовања који школа изводи;
* групни родитељски састанци( у зависности од проблематике организоваће се као панел дискусије, трибине, излагања уз огледне активности или видео снимке са одређеном проблематиком );.
* *Креативне радионице* су облик сарадњекоји подстиче учешће и посредно образује родитеље кроз пружање адекватног модела односа и бриге о деци.

*Изложбе дечјих* радованалазе се на паноу испред радне собе са јасно истакнутим натписом о теми и именима деце.

* *Приредбе за родитеље;*
* *Саветодавне радионице;*
* *Телефонски контакти* са родитељима у циљу добијања разних информација.

**6.6. ПРОГРАМ СAРАДЊЕ СА ОСНОВНОМ ШКОЛОМ**

Захтев за континуирану сарадњу између предшколског и основношколског васпитања односи се на неопходност да у раду са предшколском децом буде антиципирано оно што их очекује када пођу у школу, која са своје стране, треба да прихвати и појача ефекте рада на предшколском ступњу.

Овај захтев ће се боље испуњавати јер је предшколско васпитање ушло у састав школе. Сарадња је и до сада била веома добра али ће сада највећи део активности бити заједнички реализован што ће омогућити деци предшколског узраста да буду директни учесници у школском животу те се надамо да ће им то још више олакшати будући прелазак у основну школу и успешно даље школовање.

Сарадња ће, између осталог, бити реализована кроз: посете и упознавање са просторијама школе и њиховом наменом,заједничке излете,посете,екскурзије, приредбе, прославе, дружења, итд..Стручне разговоре васпитача и учитеља о васпитно-образовним садржајима и активностима.

**6.7. ПРОГРАМ САРАДЊЕ СА ДРУШТВЕНОМ СРЕДИНОМ**

Ради богаћења социјалног и сазнајног искуства деце, сарадњи са друштвеним и културним институцијама, придаје се велика важност у планирању

активности.

|  |  |
| --- | --- |
| **Организације-институције** | **Садржај** |
| Основне школе | * Посета припремне група ученицима 1. Разреда на значајне датуме; * Заједничке приредбе (Св.Сава,Приредба за баке и деке, Нова година,Осми март, Ускрс, Завршна приредба) * Заједничка спортска такмичења у оквиру Дечије недеље, Спортске недеље; * Коришћење спортских терена, фискултурне сале, библиотеке, трпезарије; * Једнодневна екскурзија,излети,посете |
| Сеоска библиотека | * Посета читаоници |
| Културни центар | * Позоришне представе за децу |
| Дом здравља | * Систематски преглед деце |
| Културно уметничка друштва | * Уписи деце на фолклор * Упознавање са народном ношњом |
| Фотографске радње | * Фотографисање деце |
| Црвени крст Пландиште | * Укључивање у хуманитарне акције |

**6.8. СПЕЦИЈАЛИЗОВАНИ ПРОГРАМИ**

УЧЕЊЕ СТРАНОГ ЈЕЗИКА

ЕНГЛЕСКИ ЈЕЗИК

Деца предшколског узраста показују велико интересовање и способност усвајања страног језика. На овом узрасту деца развијају свој матерњи језик, па тај урођени механизам усвајања матерњег језика треба активирати и у процесу усвајања страног језика, у коме ће деца активно и креативно учествовати у складу са својим психофизичким способностима и интересовањима.

Мотивисаност деце предшколског узраста за учење страног језика најбоље се подстиче учењем кроз музику и покрет, посматрање, игру, глуму, цртање и једноставну комуникацију са што мање превођења.

Реализација програма почиње у октобру 2020. године и организује се једном недељно, у трајању од по 30 минута, уз сагласност родитеља.

Основни циљеви програма учења енглеског језика су:

* подстицање потребе за учењем страног језика,
* стицање навике креативног провођења слободног времена,
* оспособљавање за елементарно комуницирање на страном језику на усменом нивоу,
* усвајање фонетског система енглеског и немачког језика и овладавање вештином артикулисања енглеских и немачких гласова,
* упознавање других и различитих култура и традиција,
* стварање основе за даље изучавање енглеског језика.

У учењу енглеског језика са децом предшколског узраста примењују се следећи приступи или методе рада:

* орални приступ, у циљу усвајања и развијања комуникативне компетенције детета које учи (способност да се служи језиком у стварним животним ситуацијама),
* интегрисани приступ - страни језик се може усвајати механички и когнитивно, али се на овом узраету најлакше усваја опонашањем и понављањем,
* мултимедијски приступ, коришћење аудио-визуелних средстава са циљем подстицања мотивације детета да проговори страним језиком,
* илистративно-демонстративна метода, учење помоћу слика тзв. flashcards,
* wallcharts…

Садржаји који се планирају и реализују у току учења енглеског језика у вртићу одговарају постојећем искуству и узрасним могућностима деце, а у складу су са садржајима који се реализују у оквиру редовног васпитно образовног рада.

Од средстава за реализацију користе се аудио-визуелна средства користе се аудио-визуелна средства: слике, CD, постери, флеш картице, лутке, као и конкретни предмети које деца могу да виде, опипају, осете (играчке, одећа, прибор...), а која су везана за одређену тему.

Литература која се користи у раду са децом је одобрена од стране ресорног министарства.

ЛИКОВНА РАДИОНИЦА

Активности у оквиру ликовне радионице осмишљене су са циљем да развијају креативност и машту код деце паралелно кроз програм обучавања различитим техникама ликовног изражавања.

ПОКРЕТНОМ ИГРОМ И ВЕЖБАМА У ЗДРАВО И СРЕЋНО ДЕТИЊСТВО

Овај програм има за циљ увођење свакодневне 15-о минутне  физичке активности ради повољног утицаја на ошти развој организма, стицања богатог моторичког искуства и формирања правилног и лепог држања тела.

ЕКО РАДИОНИЦА

Има за циљ :

* Увести еко садржаје у васпитно-образовни рад;
* Усмератвати децу на одговарајуће понашање према природи;
* Указати на важност бриге за околину и очување околине;

Еко активности:

* Истражујемо како очувати биљни и животињски свет;
* Пратити промене на дрвећу кроз сва годишња доба – како расту, цветају, губе лишће, ко на њима живи и сл.;
* Садити биљке – учимо о животном циклусу пратећи биљку од семена до плода;
* Причати о кућним љубимцима;
* Скупљати амбалажу и с њом употпунити игру деце – лепљењем кутија могу настати возови, куће...;
* Вода –рационално коришћење, загађивачи...;
* Ваздух свуда око нас;
* Зими се бринути о птицама станарицама – спремити им мрвице хлеба, направити хранилице;
* Правимо еко папир, од њега потом направити честитку па своју еко идеју послати другима и тако ширити еко свест;
* Израда еко паноа;
* Обележавати еко датуме

ЕКО ПАРОЛЕ НАШЕ РАДИОНИЦЕ СУ:

* Не бацај отпад било где, разврставај га и одлажи на место предвиђено за то;
* Искористи биљне отпадке из кухиње и баште за производњу компоста;
* Када идеш у коповину не узимај пластичну кесу, понеси платнену торбу;
* У свескама када црташ, искористи обе стране папира;
* Рачунар и телевизор користи мање, а више шетај и вози бицикл;
* Засади дрво!

**6.9. ПРИГОДНИ И ПОВРЕМЕНИ ПРОГРАМИ**

Допуну редовних програмских активности који се организују у установи у раду са децом, чине пригодни и повремени програми. Значај ових програма је вишеструк, пре свега за подстицај дечјег развоја, проширење искуства у одређеним сегментима сазнања, богаћење искуства са конкретним садржајима, развој стваралаштва и социјализација.

*Одмор и рекреација*

Свакодневни васпитно-образовни рад са децом предшколског узраста подразумева равномерно смењивање активности, одмора и рекреације. Поред редовних, свакодневних рекреативних активности, обавезног боравка на ваздуху, Установа организује и друге облике рекреације, у складу са интересовањем родитеља:

• *Излети*

* *Настава у природи*
* *Једнодневна екскурзија*

Дестинација за реализацију једнодневне екскурзије биће одређена на седници Савета родитеља, сходно потребама и могућностима деце предшколског узраста.

*Предлози екскурзија за школску 2020/2021. годину*

Комисија за екскурзије предлаже:

Излети:

1. Нови Сад – сајам технике и образовања
2. Вршац – позоришна представа

Настава у природи:

1. Вршац – Црвени крст (5 дана)

Једнодневнa екскурзијa:

Садржај екскурзије биће у складу са узрастом деце. За ову школску годину анексом уговора је пролонгирана екскурзија за први циклус. Предлог је припремила Комисија за екскурзије на основу спроведене јавне набавке за извођење екскурзија у прошлој шк.2019/2020. год.

Предлог: 1. Централна Србија (Шумадија и Поморавље – Топола). Разгледање и обилазак спомен комплекса у Орашцу и на Опленцу.

Обавеза васпитача је да на, за ту прилику организованом родитељском састанку, родитеље информише о понуди туристичке агенције, ценама и свим важним детаљима у вези са организованим одласком деце на путовање.

*Спортске манифастације*

Јесењи крос, Спортске активности у оквиру Дечије недеље, Спортска недеља, Крос РТС-а су активности које ће се организовати по посебном садржају и у којима ће учествовати деца припремне групе.

*Шта знам о саобраћају*

Реализује се током априла и маја. Садржај и активности у оквиру овог програма планираће и реализоваће васпитач. Саставни део овог програма је и општинско такмичење деце предшколског узраста из саобраћаја.

*Тематске изложбе*

У холу школе током године реализују се тематске изложбе дечијих радова који су настали на ликовним радионицама, креативним радионицама са родитељиама.

*Представе за децу*

У току године установа организује гледање позоришне представе, за децу.

*Манифестације*

Учешће на манифестацијама на нивоу Установе, као што је Дечија недеља,Дан школе,Свети Сава, пригодне приредбе, обележавање значајних тематских датума.

**VII РАД СТРУЧНИХ ОРГАНА**

**7.1. ПРОГРАМ РАДА АКТИВА ВАСПИТАЧА**

Рад Актива обавља се на седницама које се одржавају најмање четири пута годишње, а по потреби и чешће.

На седницама Актива разматраће се и проблематика која је везана за рад са децом предшколског узраста и то :

* разматрање плана и програма за ову радну годину,
* анализа васпитно-образовног рада и других активности,
* организација екскурзије
* организација уписа деце у групу,уписа у школу,
* вођење педагошке документације,
* дидактички материјал,
* уређење просторија,
* утврђивање програма стручног усавршавања васпитача
* анализа примењених метода у васпитно-образовном раду,социјалном раду, исхрани и здравственој заштити деце као и методским поступцима васпитног особља,
* сарадња са стручним институцијама,
* предлози програма јавних и културних манифестација,
* предлози програма сарадње са родитељима и друштвеном средином.

**7.2.ПРОГРАМ СТРУЧНОГ УСАВРШАВАЊА**

Школа сваке године доноси план стручног усавршавања у који су укључени и васпитачи. План обухвата:

* организовање стручног усавршавања у школи,ван установе,
* организовање стручног усавршавања у Дечијем Вртићу,на нивоу општине,
* сарадња са ПА Вршац, Министарством Просвете,
* праћење стручне литературе, реализовање актуелних тема,
* вођење документације о стручном усавршавању.

**VIII ПРАЋЕЊЕ И ВРЕДНОВАЊЕ ОСТВАРИВАЊА ПРЕДШКОЛСКОГ ПРОГРАМА**

Оствариваће се на следећи начин:

* самоевалуацијом васпитача;
* на састанцима Педагошког колегијума;
* на састанцима актива наставника разредне наставе;
* на састанцима Школског одбора и Савета родитеља;
* консултацијама са просветним саветником;
* разменом искуства са колегама у Установи и ван ње;
* упитницима за родитеље, чланове Школског одбора и Савета родитеља;
* анализом стручних сарадника;
* применом методологије самовредновања рада Установе у различитим

кључним областима.

Евалуација ће се вршити у оквиру евалуације комплетног рада школе. Носиоци активности за праћење остваривања обима рада из програма су директор и стручни сарадник,као и Савет родитеља и Школски одбор.

Квалитетни обим планираних и остварених активности утврдиће се на основу увида у документацију о раду, као и непосредним праћењем остваривања свих облика васпитно-образовног рада.

IX ЗАВРШНЕ ОДРЕДБЕ

Годишни план рада, као и његове измене и допуне доноси Школски одбор установе и важи за радну годину.

Предшколски програм ступа на снагу наредног дана од дана доношења, у складу са Статутом установе и може се мењати по потреби, ради усаглашавања са насталим променама у току његовог остваривања по истој процедури као за његово доношење.

У Великој Греди, дана \_\_\_\_\_\_\_\_\_\_\_ Председник Школског одбора

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_